rejauldu/bengali-wikipedia huggingface dataset:
ক্রিস্টিয়ান ভেরেনা ব্যাকার  (জন্ম: ১৩ ডিসেম্বর ১৯৬৫ হামবুর্গ)   একজন শিল্প ব্যবসায়ী,  টেলিভিশন উপস্থাপক, টেলিভিশন সাংবাদিক ও লেখক। তিনি পাকিস্তানের প্রধানমন্ত্রী ইমরান খান দ্বারা অনুপ্রাণিত হয়ে ইসলাম গ্রহণ করেন।  কর্মজীবন ১৫ বছর বয়সে, ব্যাকার এক বছরের জন্য এক্সচেঞ্জের ছাত্র হিসাবে  মার্কিন যুক্তরাষ্ট্রে যান।   ১৯৮৭ থেকে ১৯৮৯  সালে বেসরকারী রেডিও স্টেশন রেডিও হামবুর্গে কাজ করেছেন।   ১৯৯৮ সালে তিনি তৎকালীন ইউরোপেরর একমাত্র ইংরেজি ভাষার টিভি চ্যানেল, এমটিভি ইউরোপে কাজ করার জন্য লন্ডনে চলে আসেন  ।এমটিভিতে প্রথম জার্মান এবং ভিডিও জকি ছিলেন তিনি, তার উপস্থাপিত প্রোগ্রামগুলির মধ্যে হল দ্য কোকা-কোলা রিপোর্ট, দ্য ইউরোপীয় শীর্ষ ২০ এবং এওক অন দ্য ওয়াইল্ড সাইড ।  ১৯৯৬ সাল পর্যন্ত এমটিভিতে কাজ করেন।  এমটিভি ইউরোপে থাকাকালীন, তিনি ১৯৯৩-৯৫ সাল থেকে জার্মান টিভি চ্যানেল আরটিএল ২-তে যুব প্রোগ্রাম ব্র্যাভো টিভি তৈরি এবং পরিচালনা করেছেন   ১৯৯৬ থেকে ১৯৯৯ সাল পর্যন্ত তিনি এনবিসি ইউরোপে দৈনিক সাংস্কৃতিক অনুষ্ঠান  উপস্থাপন করেছিলেন।   ২০০০ থেকে ২০০৯ পর্যন্ত, ব্যাকার টিভি উপস্থাপনার পাশাপাশি ভয়েসওভারের কাজও করেন।২০০৫ সালে তিনি আমিরাত এয়ারলাইন্সের হয়ে ইন-ফ্লাইট মিউজিক শো উপস্থাপন করেছিলেন।   ব্যক্তিগত জীবন ১৯৯২ সালে, ব্যাকার প্রাক্তন পাকিস্তানি ক্রিকেটার এবং ভবিষ্যতের প্রধানমন্ত্রী ইমরান খানের সাথে সম্পর্ক ছিলো।  ইসলাম সম্পর্কে তাকে বই দিয়েছিলেন এবং পাকিস্তানে তাঁর সাথে ভ্রমণে যান।  ১৯৯৫ সালে তিনি প্রোটেস্ট্যান্টিজম থেকে  ইসলাম গ্রহণ করেছিলেন। তিন বছর পর সম্পর্কের অবসান ঘটে।  ১৪ ই এপ্রিল ২০০৬ এ তিনি মরোক্কোর টেলিভিশন সাংবাদিক রচিদ জাফরকে বিয়ে করেছিলেন।  পরে তিনি এবং জাফর বিবাহ বিচ্ছেদ হন। ব্যাকার লন্ডনে থাকেন এবং একটি সূক্ষ্ম শিল্প পরামর্শদাতা হিসাবে কাজ করেন।  পুরস্কার   গোল্ডেন কামেরা ১৯৯৪   ব্রাভো ওটু ১৯৯৩,১৯৯৪   বই  এমটিভি টু মক্কা   ওয়ারাহ ইসলাম মুসলিমাহ বিন   তথ্যসূত্র  বিষয়শ্রেণী:লেখক বিষয়শ্রেণী:নারী সাংবাদিক বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান মুসলিম বিষয়শ্রেণী:প্রোটেস্ট্যান্ট থেকে ইসলামে ধর্মান্তরিত বিষয়শ্রেণী:ইংল্যান্ডে জার্মান অভিবাসী বিষয়শ্রেণী:জার্মান প্রাক্তন খ্রিস্টান
ওয়াহেদ জাফর কাশেমী (আরবী: قاري وحيد ظفار قسمي) একজন পাকিস্তানি নাত গায়ক ও ক্বারী Profile of Qari Waheed Zafar Qasmi on "HAMARI WEB" website. Retrieved 24 April 2018 নবী মুহাম্মদের প্রশংসা করে কাব্য রচনা করেছেন। কাসমি উর্দু ও আরবী উভয় ভাষায় আবৃত্তি করেন।Mehfil-e-Naat on first death anniversary of Haji Abdul Razzaq Yaqoob ARY News website, Published 20 February 2015, Retrieved 24 April 2018   কর্মজীবন  কাশমী সাত বছর বয়সে কুরআন তেলাওয়াত শুরু করেছিলেন। কয়েক বছর ধরে তিনি সারা বিশ্বের বেশ কয়েকটি ক্বিরাত প্রতিযোগিতায় অংশ নিয়েছেন। ১৯৬৯ সালে তিনি মালয়েশিয়ায় বিজয়ী হন এবং প্রথম স্থান অর্জন করেন। ১৯৭৯ সালে, তিনি লিবিয়ার আরেকটি প্রতিযোগিতায় কাসমী যথাক্রমে ১৯৮০ এবং ১৯৮১ সালে সৌদি আরব এবং সিরিয়ায় তিলাওয়াত-ই-কুরআন-মাজিদ সম্পর্কে একটি প্রতিযোগিতা জিতেছিলেন। ৭০-এর দশকে কাসমি রেডিও পাকিস্তানে যোগ দেন। তিনি টিভি প্রোগ্রাম সর চশমা-ই-হিদায়াত জন্যও পরিচিত ছিলেন। কাসমী সুন্দর ও বিশুদ্ধ ক্বিরাত ও নাত প্রতিযোগিতায় বিচারকের ভূমিকা পালন করেন।  তিনি তার গাওয়া নাত "আল্লাহ হু আল্লাহ হু", "ফাসলোন কো তাকাল্লুফ হ্যায় হাম সে আগর", "জাহে মুকাদ্দার" এবং আরও অনেক নাতের জন্য বেশি পরিচিত। ক্বিরাত ও নাতের ক্ষেত্রে তার অবদানের কারণে তিনি ১৯৮৪ সালে প্রাইড অফ পারফরমেন্স পুরস্কার লাভ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:ইসলামি সঙ্গীত বিষয়শ্রেণী:মুহাজির ব্যক্তি বিষয়শ্রেণী:ইসলামি সঙ্গীতের পাকিস্তানি শিল্পী বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:১৯৫২-এ জন্ম
সুমন্ত সুব্রহ্মণ্যম (জন্ম ১৯৯৩) একজন মালয়েশীয় দাবাড়ু। তিনি ২০১৬ সালে ফিদে কর্তৃক ফিদে মাস্টার উপাধিতে ভূষিত হন।   দাবা ক্যারিয়ার  তিনি ২০২১ দাবা বিশ্বকাপে খেলার যোগ্যতা অর্জন করেন, যেখানে তিনি প্রথম রাউন্ডে স্যামুয়েল সেভিয়ানের কাছে ২-০ ব্যবধানে পরাজিত হন।   তথ্যসূত্র    বহিঃসংযোগ      Sumant Subramaniam chess games at 365Chess.com বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মালয়েশীয় দাবাড়ু বিষয়শ্রেণী:দাবা ফিদে মাস্টার বিষয়শ্রেণী:জন্মের স্থান অনুপস্থিত (জীবিত ব্যক্তি)
পিনাকী ঠাকুর (২১ এপ্রিল ১৯৫৯ - ৩ জানুয়ারি ২০১৯) একজন বাঙালি কবি ছিলেন।   প্রারম্ভিক জীবন  পিনাকী ঠাকুর ১৯৫৯ সালে ভারতের পশ্চিমবঙ্গ রাজ্যের হুগলি জেলার বাঁশবেড়িয়া গ্রামে জন্মগ্রহণ করেন। তিনি প্রকৌশল বিষয়ে অধ্যয়ন করেন কিন্তু নব্বই এর দশকের শুরুর দিকে তিনি কবিতা লেখাতেই মনোনিবেশ করবেন বলে ঠিক করেন।   সাহিত্য  ছাত্র জীবন থেকেই ঠাকুর বাংলা কবিতার প্রতি উৎসাহী ছিলেন এবং বিভিন্ন লিটল ম্যাগাজিনে কবিতা লিখতেন। তার কবিতা ১৯৭৪ সালে উশীনর  পত্রিকায় প্রথম প্রকাশিত হয়। ১৯৭৯ সালে তার কবিতা দেশ পত্রিকায় প্রকাশিত হয়। প্রথম বই একদিন অশরীরী  প্রকাশের পর তিনি বাংলা সাহিত্য ক্ষেত্রে জনপ্রিয় হয়ে ওঠেন। ঠাকুর ২০১২ সালে তাঁর চুম্বনের ক্ষত  বইয়ের জন্য আনন্দ পুরস্কার প্রাপ্ত হন। এছাড়াও তিনি পশ্চিমবঙ্গ বাংলা আকাদেমি পুরস্কার ও কৃত্তিবাস পুরস্কারে পুরস্কৃত হন। থাম্ব|কবিতা পাঠরত পিনাকী ঠাকুর   মৃত্যু  ২০১৮ সালের ডিসেম্বর থেকেই তিনি সেরিব্রাল ম্যালেরিয়ায় ভুগছিলেন এবং ২০১৯ সালের ৩ জানুয়ারি, ৫৯ বছর বয়সে কলকাতার এসএসকেএম হাসপাতালে মৃত্যুবরণ করেন।   গ্রন্থতালিকা    একদিন অশরীরী  হ্যাঁ রে শাশ্বত  অঙ্কে যত শূন্য পেলে  চুম্বনের ক্ষত  আমরা রইলাম  শরীর কাঁচের টুকরো  বসন্ত মাস্তান  নিষিদ্ধ এক গানের মত  আমরা রইলাম  কলঙ্করচনা  সাত মিনিট ঝড়  কালো রঙের আগুন  অকালবসন্ত  শ্রেষ্ঠ কবিতা  কবিতা সমগ্র   তথ্যসূত্র   বিষয়শ্রেণী:২০শ শতাব্দীর ভারতীয় কবি বিষয়শ্রেণী:হুগলি জেলার ব্যক্তি বিষয়শ্রেণী:আনন্দ পুরস্কার বিজয়ী বিষয়শ্রেণী:পশ্চিমবঙ্গের কবি বিষয়শ্রেণী:২০১৯-এ মৃত্যু বিষয়শ্রেণী:১৯৫৯-এ জন্ম বিষয়শ্রেণী:বাঙালি লেখক বিষয়শ্রেণী:বাংলা ভাষার লেখক বিষয়শ্রেণী:২০শ শতাব্দীর বাঙালি কবি বিষয়শ্রেণী:২১শ শতাব্দীর বাঙালি কবি বিষয়শ্রেণী:বাঙালি পুরুষ কবি বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:ভারতীয় কবি বিষয়শ্রেণী:২১শ শতাব্দীর ভারতীয় কবি বিষয়শ্রেণী:ভারতীয় পুরুষ কবি বিষয়শ্রেণী:কলকাতার লেখক
মো ইউ সান (জন্ম: ১১ জুলাই, ১৯৯১) হচ্ছেন মায়ানমারের একজন চলচ্চিত্র অভিনেত্রী এবং বিজ্ঞাপন মডেল।Beautiful Model World Moe Yu San Profile  একই সাথে তিনি একজন ফ্যাশন মডেল। তিনি মায়ানমারের একজন ঐতিহ্যবাহী নর্তকী হিসাবে কাজ করেন। তিনি অন্যান্য শিল্পীদের সঙ্গে কিছু অ্যালবামের উৎপাদনে তার নিজের কণ্ঠে গান পরিবেশন করেছেন।  প্রারম্ভিক জীবন মো ইউ সান ১৯৯১ সালের ১১ জুলাই মায়ানমারের ইয়াঙ্গুনে জন্মগ্রহণ করেন। তিনি মায়ানমারের মেজরের দ্বিতীয় বছরে যোগ দিয়েছিলেন।  ক্যারিয়ার মো ইউ সান উচ্চ মাধ্যমিকের ছাত্রী হওয়ার পর থেকেই একজন অভিনেত্রী হতে চেয়েছিলেন। ২০০৭ সালে তিনি হাই স্কুল হতে শিক্ষা সম্পন্ন করার পর, "মিস নাউ হাউ", "মিস এঞ্জেল" এবং মিস মো ইয়ান"-এর মতো বেশ কয়েকটি সুন্দরী প্রতিযোগিতায় অংশগ্রহণ করেন, কিন্তু কোনটিই তিনি জয়লাভ করতে সক্ষম হননি। তবুও এগুলো তাকে একজন বিজ্ঞাপন মডেল এবং অভিনেত্রী হয়ে উঠতে বিপুলভাবে সাহায্য করেছে।MYMC Moe Yu San Interview  ২০০৭ সাল থেকে বর্তমান পর্যন্ত, তিনি প্রায় ৭০ টি ভিডিও / চলচ্চিত্রে অংশগ্রহণ করেছেন এবং বেশ কয়েকটি পত্রিকার প্রচ্ছদে উপস্থিত হয়েছেন। মাই গার্লফ্রেন্ড লাইভস ইন প্যাগোডা চলচ্চিত্রের জন্য তিনি একাডেমী পুরস্কারের একটি বিভাগে মনোনীত হয়েছিলেন, কিন্তু অবশেষে তিনি তা জয়লাভ করতে পারেননি। বর্তমানে তিনি একটি দাতব্য প্রতিষ্ঠানের জন্য রাখা 'রোজ আনিয়েন্ট'-এর মধ্যে 'রোজ' গ্রুপের সঙ্গে মায়ানমারের ঐতিহ্যবাহী নর্তকী হিসাবে সক্রিয়ভাবে অংশগ্রহণ করে যাচ্ছেন।  ব্যক্তিগত জীবন মো ইউ সান অভিনয় এবং মডেলিংয়ের পাশাপাশি গান গাইতেও বেশ পছন্দ করেন। তিনি ২০১৬ সালে সোয়াম থু মো নামক এক ভদ্রলোকের সাথে বিবাহ বন্ধনে আবদ্ধ হন।  ২০১৭ সালে ২১ আগস্ট তারিখে, মো ইউ সান এক ছেলে সন্তানের জন্ম দেন।  দাতব্য কাজ মো ইউ সান "হেন সি গোন সানসেট রিট্রিট সেন্টার অফ ওল্ড পার্সন এন্ড ফিল্ম ইতিহাস মিউজিয়াম অফ মায়ানমার ফিল্ম এসোসিয়েশন"-এর জন্য ৩০০,০০০ কায়াট ($৪০০) দান করেন।Myanmar Celebrity Moe Yu San Birthday donation  মো ইউ সান ৪ ডিসেম্বর, ২০১১ তারিখে ছাত্রছাত্রীদের জন্য "পয়াই টি ও ফাউন্ডেশন ফান্ড রাইজিং কনসার্ট"-এর এক অনুষ্ঠানে অংশ নেন। তিনি ফাউন্ডেশনের জন্য তার শিল্পী ফি প্রদান করেন।BM World Pyay Ti Oo Foundation Fund Raising Concert  তিনি "উই লাভ মো ইউ" নামে ভক্তদের জন্য এক সভার আয়োজন করেন এবং সেখানে তিনি রক্ত দিয়ে রক্তদান কর্মসূচী শুরু করেন। অতঃপর তিনি 'রোজ' গ্রুপে যোগ দিয়েছিলেন এবং অনেক দাতব্য প্রতিষ্ঠান প্রতিষ্ঠা করেছেন।  পুরস্কার  মিস ফেভারেট (২০০৭)  মিস শয়ে মিঙ্গালার সনে তয়ে (২০০৭)  মিস এঞ্জেল অর ডিমন (২০০৭)  মিস নাউ হাউ (২০০৭)  মিস নাউ হাউ পপুলার (২০০৭)  মিস মো ইয়ান (২০০৭)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:বর্মী চলচ্চিত্র অভিনেত্রী
কুলিয়ারচর রেলওয়ে স্টেশন বাংলাদেশের ঢাকা বিভাগের কিশোরগঞ্জ জেলার কুলিয়ারচর উপজেলায় অবস্থিত একটি রেলওয়ে স্টেশন।  ইতিহাস ১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল ও গৌরীপুর-ভৈরববাজার রেললাইন স্থাপন করে। গৌরীপুর-ভৈরব বাজার লাইনের স্টেশন হিসেবে কুলিয়ারচর রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।  পরিষেবা কুলিয়ারচর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: কিশোরগঞ্জ এক্সপ্রেস এগারো সিন্ধুর প্রভাতী এক্সপ্রেস এগারো সিন্ধুর গোধুলী এক্সপ্রেস      বিজয় এক্সপ্রেস    ময়মনসিংহ এক্সপ্রেস ঈশা খাঁ এক্সপ্রেস ও লোকাল ট্রেন।   তথ্যসূত্র   বিষয়শ্রেণী:কিশোরগঞ্জ জেলার রেলওয়ে স্টেশন
নেপাল জাতীয় মহিলা ক্রিকেট দল আন্তর্জাতিক ক্রিকেটে নেপাল জাতীয় মহিলা ক্রিকেট দল হিসেবে নেপালের প্রতিনিধিত্ব করে। ২০০৭ সালে জুলাইয়ে মালয়েশিয়ায় অনুষ্ঠিত এশিয়ান ক্রিকেট কাউন্সিল নারী টুর্নামেন্টন্টে আন্তর্জাতিক ক্রিকেটে তাদের অভিষেক হয়।  সংক্ষিপ্ত বিবরণ   টুর্নামেন্ট ইতিহাস  এশিয়ান গেমস  এশিয়ান গেমসে ক্রিকেট ২০১০ : ১ম পর্ব  এশিয়ান গেমসে ক্রিকেট ২০১৪ : কোয়ার্টার ফাইনাল   বর্তমান দল  নাম  বয়স ব্যাটিংয়ের ধরন বোলিংয়ের ধরন অধিনায়ক এবং অল-রাউন্ডার রুবিনা ক্ষেত্রী    ডান হাতের ব্যাটসম্যান  ডানহাতি মিডিয়ামসহ-অধিনায়ক ও উইকেট-রক্ষকমমতা থাপা    ডান হাতের ব্যাটসম্যান  ডানহাতি মিডিয়াম ওপেনিং ব্যাটার ও উইকেট-রক্ষকজ্যোতি পান্ডে   ডান হাতের ব্যাটার ওপেনিং ব্যাটসম্যান  শোভা আলে    ডান হাতের ব্যাটসম্যান   ডানহাতি মিডিয়াম কাজল শ্রেষ্ঠ      মিডল অর্ডার ব্যাটসম্যান মমতা চৌধুরী    ডান হাতের ব্যাটসম্যান   ইন্দু বর্মা    ডান হাতের ব্যাটসম্যান  ডানহাতি মিডিয়াম সরস্বতী চৌধুরী     ডান হাতের ব্যাটসম্যান  অঞ্জলি চাঁদ    ডান হাতের ব্যাটসম্যান বাম হাতি মিডিয়াম তৃষ্ণা সিং   ডান হাতের ব্যাটসম্যান  অল-রাউন্ডার সারিতা মগর   ডান হাতের ব্যাটসম্যান  ডানহাতি মিডিয়াম-ফাস্ট সীতা রানা মগর   বাম হাতের ব্যাটসম্যান   বামহাতি মিডিয়াম-ফাস্ট ন্যারি থাপা    বাম হাতের ব্যাটসম্যান বামহাতি ফাস্ট-মিডিয়াম  বোলার করুণা ভাণ্ডারী     ডান হাতের ব্যাটসম্যান  ডান হাতি অফব্রেক সোনু খড়কা    ডান হাতের ব্যাটসম্যান বামহাতি ফাস্ট-মিডিয়ামরেখা রাওয়াল   ডান হাতের ব্যাটসম্যান  বাম হাতি মিডিয়াম   তথ্যসূত্র   বিষয়শ্রেণী:নেপালের ক্রিকেট দল বিষয়শ্রেণী:নেপালের জাতীয় ক্রীড়া দল বিষয়শ্রেণী:জাতীয় নারী ক্রিকেট দল বিষয়শ্রেণী:আন্তর্জাতিক ক্রিকেটে নেপাল বিষয়শ্রেণী:নেপালে মহিলাদের ক্রীড়া বিষয়শ্রেণী:২০০৭-এ নেপালে প্রতিষ্ঠিত
ব্রের খরগোশ (  তথা ব্রাদার র‍্যাবিট এর নামের সংক্ষিপ্ত রূপ) হল আফ্রিকার মৌখিক উপকথাসমূহের একটি কেন্দ্রীয় চরিত্র যা দক্ষিণ মার্কিন যুক্তরাষ্ট্রের আফ্রিকান-আমেরিকান এবং ক্যারিবীয় অঞ্চলে আফ্রিকান বংশধরদের দ্বারা প্রবর্তিত হয়েছে। উল্লেখযোগ্যভাবে আফ্রো-বাহামিয়ান এবং তুর্কি ও কাইকোস দ্বীপবাসীরাও এর প্রবর্তনে ভূমিকা রেখেছে। এই চরিত্রটি চাতুরী এবং বুদ্ধিমত্তার দ্বারা সফলতা লাভ করে থাকে। মূলত ১৯ শতকে জোয়েল চ্যাণ্ডলার হ্যারিস এর হাত ধরে চরিত্রটি জনপ্রিয় চরিত্রে রূপান্তরিত হয়। ১৯৪৬ সালে ওয়াল্ট ডিজনি প্রোডাকশনের গান অফ দ্য সাউথ-এ চরিত্রটি অন্তর্ভুক্ত হয়।থাম্ব|289x289পিক্সেল| ব্রার র্যাবিটের স্বপ্ন (আঙ্কেল রেমাস, তার গান এবং তার বাণী: দ্য ফোক-লোর অফ দ্য ওল্ড প্লান্টেশন নামক গ্রন্থ হতে নেয়া)   আফ্রিকান উৎস  বাম|থাম্ব|250x250পিক্সেল| আফ্রিকান সাভানা খরগোশ (লেপাস মাইক্রোটিস) আফ্রিকা মহাদেশের অনেক অঞ্চলে পাওয়া যায়: আসল ব্রের খরগোশ। ব্রের খরগোশের গল্পগুলির উৎস প্রধানত আফ্রিকাতে খুঁজে পাওয়া যায়, বিশেষ করে পশ্চিম, মধ্য এবং দক্ষিণ আফ্রিকার গল্প বলার সময় প্রধানত যে খরগোশ চরিত্রটির উপস্থিতি দেখা যায়। সিয়েরা লিওনের টেমনের লোকরা বাচ্চাদের একটি কথা বলা খরগোশের গল্প বলে থাকেন। আফ্রিকার অন্যান্য অঞ্চলে শিশুদের কথা বলা খরগোশ এবং অন্যান্য প্রাণীর গল্প শোনান। এই গল্পগুলো ঐ অঞ্চল জুড়ে অসংখ্য মানুষের ঐতিহ্যবাহী লোককাহিনীর অংশ হয়ে আছে। পশ্চিম আফ্রিকার আকান ঐতিহ্যে সাধারণত মাকড়সা আন্যান্সিকে ঘিরে গল্প তৈরি হয়। তবে তার গল্পের পটভূমিগুলি প্রায়শই ব্রের খরগোশের গল্পগুলির সঙ্গে অভিন্ন রূপের। যাইহোক, আন্যান্সি কিছু গল্পে "আডানকো" (আসান্তে-টুই ভাষায় যার অর্থ "খরগোশ") নামে একটি কৌশলী খরগোশের মুখোমুখি হয়। "ব্রের খরগোশ" হিসেবে একই নামের জ্যামাইকান চরিত্রটি আকান জনগণের আন্যান্সির গল্পের একটি রূপান্তর।  কিছু পণ্ডিতরা বলেছেন, আমেরিকান গল্পে ব্রের খরগোশ দাস আফ্রিকানদের প্রতিনিধিত্ব করে যারা প্রতিকূলতা কাটিয়ে উঠতে এবং তাদের প্রতিপক্ষ, শ্বেতাঙ্গ মালিকদের উপর সঠিক প্রতিশোধ নিতে নিজেদের বুদ্ধি ব্যবহার করেছিল। সবসময় সফল না হলেও ব্রার র্যাবিটের প্রচেষ্টা তাকে একজন লোক নায়ক করে তোলে।  ব্রের খরগোশে শিশুতোষ গল্পের বেশ কিছু উপাদান বিদ্যমান (যেমন খরগোশকে একটি পাঠ শেখানো হয়, খরগোশকে ঘুষি মারা এবং গুঁতোনো ইত্যাদি), যা জিম্বাবুয়ে-বতসোয়ানার লোককথায় পাওয়া জিনিসগুলির কথা মনে করিয়ে দেয়।  ১৯ শতকের শেষের দিকে লোকসাহিত্যিকরা প্রথমবারের মত উল্লেখ করেছেন যে সেনেগালি লোককাহিনীতে ব্রের খরগোশ এবং লিউকের মধ্যে সংযোগের ভিত্তিতে গল্পের আমেরিকান সংস্করণগুলি পশ্চিম আফ্রিকানেরা দ্বারা তৈরি করেছিল।   আরো দেখুন    গুল্লা গল্প  আঙ্কেল রেমাস চরিত্রের তালিকা   তথ্যসূত্র   বিষয়শ্রেণী:লোককাহিনির চরিত্র বিষয়শ্রেণী:সাহিত্যে পুরুষ চরিত্র
জনকপুর ( , হচ্ছে নেপালের ১৪টি অঞ্চলের একটি। জনকপুর অঞ্চলে জেলার সংখ্যা ছয়টি। সেগুলো হলো ধনুষা, দোলখা, মহোত্তরী, রামেছাপ, সর্লাহী এবং সিন্ধুলী জেলা।   জেলাসমূহ  জনকপুর ছয়টি জেলায় বিভক্তs:   জেলা ধরন সদরদপ্তরসমূহ ধনুষা জেলা বাহির তরাই জনকপুর দোলখা জেলা পর্বত ভীমেশ্বর মহোত্তরী জেলা বাহির তরাই জলেশ্বর রামেছাপ জেলা পাহাড় মন্থলী সর্লাহী জেলা বাহির তরাই মলংগবা সিন্ধুলী জেলা Inner Terai কমলামাই   আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   নেপালের জেলাগুলির তালিকা   তথ্যসূত্র   বিষয়শ্রেণী:নেপালের অঞ্চল বিষয়শ্রেণী:বাগমতী প্রদেশ বিষয়শ্রেণী:মধেশ প্রদেশ
মাছপাড়া ইউনিয়ন রাজবাড়ী জেলার পাংশা উপজেলার অন্তর্গত একটি ইউনিয়ন।   অবস্থান ও আয়তন  ইউনিয়নটি পাংশা উপজেলা শহর থেকে ৫ কিলোমিটার পশ্চিমে অবস্থিত। কুষ্টিয়া জেলার খোকসা উপজেলা শহর থেকে ৫ কিলোমিটার পূর্ব দিকে অবস্থিত। এর আয়তন ৫০১৭ একর।  প্রশাসনিক এলাকা মাছপাড়া ইউনিয়নটি ১৫ টি গ্রামের সমন্বয়ে গঠিত। এগুলো হলোঃ  লক্ষণদিয়া  গাঁড়াল  মাছপাড়া  হলুদবাড়ীয়া  শিহড়  রামকোল বাহাদুরপুর  মেঘনা  মথুরাপুর  বরুরিয়া  নিভাএনায়েতপুর  জয়গ্রাম  কানুখালী  নওপাড়া  খালকুলা  পেঁচুয়াট  ইতিহাস শিক্ষা শিক্ষা প্রতিষ্ঠান রয়েছে-   কলেজঃ ০১টি  মাধ্যমিক বিদ্যালয়ঃ ০২ টি  প্রাথমিক বিদ্যালয়ঃ ১৩ টি  মাদ্রাসাঃ ০১ টি অর্থনীতি  উল্লেখযোগ্য ব্যক্তিত্ব  বিবিধ   তথ্যসূত্র   বহিঃসংযোগ  জাতীয় তথ্য বাতায়নে মাছপাড়া ইউনিয়ন   বিষয়শ্রেণী:পাংশা উপজেলার ইউনিয়ন
মাউদি ভকেশ চন্দ পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন।   রাজনৈতিক জীবন  মাউদি ভকেশ চন্দ পাকিস্তানের গণপরিষদের সদস্য ছিলেন। ভারত বিভাগের পরে তিনি ১৯৪৭ সালে ভারতের গণপরিষদ থেকে সরে এসেছেন।   তথ্যসূত্র   বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪ বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান গণপরিষদ সদস্য বিষয়শ্রেণী:বাঙালি হিন্দু বিষয়শ্রেণী:পাকিস্তানি হিন্দু বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪
পাথর মসজিদ (), স্থানীয় মানুষের কাছে যা "নায়েভ্‌ মাশিদ" নামেই পরিচিত, হল ভারতের "জম্মু ও কাশ্মীর" রাজ্যের পুরনো শহর শ্রীনগরে অবস্থিত, ঝিলাম নদীর বাঁ দিকে, পবিত্র "খানকাহ্-এ-মৌলা"-এর বিপরীতে অবস্থিত একটি মসজিদ।Lawrence, W.R.,  এটি মোগল যুগের স্থাপত্তের একটি বিশিষ্ট নিদর্শন এবং পাথরে তৈরি বলেই সম্ভবতঃ এটির এমন নাম। এই মসজিদটি তৈরি করেছিলেন সম্রাট জাহাঙ্গীরের স্ত্রী সম্রাজ্ঞী নূর জাহান। কথিত আছে, মসজিদটি কতটা ব্যায়বহুল তা সম্রাজ্ঞীর কাছে জানতে চাওয়া হলে, তিনি তার মনিমুক্তো ভূষিত স্বর্ণালঙ্কার জুতোর দিকে ইশারা করে, সম্ভবত বোঝাতে চেয়েছিলেন তার জুতো যতটা ব্যায়বহুল ঠিক ততটা ব্যায়েই মসজিদটি তৈরি। পবিত্র মসজিদকে তার জুতোর সঙ্গে তুলনা করাতে তদানীন্তন মুসলিম সমাজ মসজিদটি অপবিত্র বলে ঘোষণা করেছিল। মসজিদটির স্বাতন্ত্র্য কিছু বৈশিষ্ট্যের জন্য কাশ্মীর উপত্যকার অন্যান্য মসজিদগুলোর থেকে এটিকে আলাদা করেছে। অন্য মসজিদগুলোর মতই এরও পরম্পরাগত শিখরাকার ছাঁদ নেই। উপরন্তু এই মসজিদের সর্বমাঝের একটি বৃহৎ ও আরও আটটি নিয়ে মোট নয়টি তোরণদ্বার বা "মেহরাব" আছে যা অন্যগুলিতে নেই।Feisal Alkazi,    চিত্রাবলি   তথ্যসূত্র  বিষয়শ্রেণী:ভারতের মসজিদ বিষয়শ্রেণী:জম্মু ও কাশ্মীরের মসজিদ বিষয়শ্রেণী:মুঘল মসজিদ
thumb|right|300px|হামুরাবির শাসনামলে (১৭৯২-১৭৫০ খ্রিস্টপূর্বাব্দ) ব্যাবিলন  ব্যাবিলন বা বাবিল (, ,  , , , ,  Bābiru,  Babili) ছিল মেসোপটেমিয়ার একটি শহর। এর ধ্বংসাবশেষ পাওয়া যাবে ইরাকের বাবিল প্রদেশে। ব্যাবিলন বাগদাদের প্রায় ৮৫ কিলোমিটার (৫৫ মাইল) দক্ষিণে অবস্থিত। এইটি রাজ্যের পবিত্র শহর ছিল ২৩০০ খ্রীষ্টপূর্বাব্দে এবং ব্যাবিলন সাম্রাজ্যে রাজধানী ছিল ৬১২ খ্রীষ্টপূর্বাব্দে। শহরটি প্রথম ব্যাবিলন রাজবংশের বৃদ্ধির সঙ্গে উন্নতিলাভ, লক্ষনীয় উপনীত এবং রাজনৈতিক সুখ্যাতি লাভ করেছিল। এইটি একটি আধুনিক মহানগরের প্রথম উদাহরণ, আলেকজান্ডারের সময়ে সম্ভবত এখানে দশ লক্ষের মত বাসিন্দা ছিল। ব্যাবিলনের শূন্য উদ্যান পৃথিবীর সপ্তম আশ্চর্যের একটি।  ব্যাবিলন নামটি এসেছে সুমেরিয়ান থেকে, (আক্কাদীয় ভাষায়: Bab-Ilu), এর অর্থ হল "ঈশ্বরের দরজা"। হিব্রু বাইবেলে নামটি בבל (Babel) হিসেবে আবির্ভূত হয়, যার ব্যাখ্যা Book of Genesisসূচনার বই 11:9 তে করেছে। সেখানে এর অর্থ "বিভ্রান্তি", যা "বিভ্রান্তি করা" ক্রিয়াপদ থেকে এসেছে।   তথ্যসূত্র    বহিঃসংযোগ   ব্যাবিলন   ইরাক চিত্র-ব্যাবিলন স্যাটেলাইট পর্যবেক্ষণ  ব্যাবিলন স্থানের ফটোগ্রাফ   মেসোপটেমিয়ার একটি সামরিক ইতিহাস  Babylon the Great  Encyclopaedia Britannica, Babylon  1901-1906 Jewish Encyclopedia, Babylon  বিষয়শ্রেণী:ইরাকের ইতিহাস বিষয়শ্রেণী:ব্যাবিলন বিষয়শ্রেণী:আমোরীয় নগর বিষয়শ্রেণী:ইরাকের প্রত্নতাত্ত্বিক স্থান বিষয়শ্রেণী:ইরাকের প্রাক্তন জনবহুল স্থান বিষয়শ্রেণী:হিব্রু বাইবেলের নগর বিষয়শ্রেণী:ঐতিহাসিক ইহুদি সম্প্রদায় বিষয়শ্রেণী:পূর্ব-ভূমধ্যসাগরীয় অঞ্চল বিষয়শ্রেণী:ইরাকের বিশ্ব ঐতিহ্যবাহী স্থান বিষয়শ্রেণী:খ্রিস্টপূর্ব ৩য় সহস্রাব্দে প্রতিষ্ঠিত জনবহুল স্থান
thumb|Center|মেশ টপোলজি মেশ টপোলজি (ইংরেজি: Mesh Topology): যদি কোনো নেটওয়ার্কে ডিভাইস বা কম্পিউটারগুলোর মধ্যে অতিরিক্ত সংযোগ থাকে তাহলে তাকে বলা হয় মেশ টপোলজি।   অধিকাংশ মেশ টপোলজি নেটওয়ার্ক সত্যিকারের মেশ নেটওয়ার্ক নয়। এগুলো হলো আসলে হাইব্রিড মেশ নেটওয়ার্ক। এতে শুধু অতিরিক্ত বা অপ্রয়োজনীয় লিঙ্ক থাকে। এতে ডেটা কমিউনিকেশনে অনেক বেশি নিশ্চয়তা থাকে এবং নেটওয়ার্কের সমস্যা খুব সহজে সমাধান করা যায়।  মেশ টপোলজিতে কম্পিউটারের সংখ্যা নির্ণয়ের সূত্র হলোঃ  এখানে,  হলো কম্পিউটার বা নোডের সংখ্যা।  মেশ টপোলজিতে যেহেতু প্রতিটি কম্পিউটার প্রতিটির সাথে সংযুক্ত থাকে তাই এ অর্থে এই নেটওয়ার্কের প্রথম কম্পিউটারটি শেষ কম্পিউটারের সাথে সংযুক্ত থাকে। রিং টপোলজিতে প্রতিটি কম্পিউটারকে প্রতিটির সাথে অতিরিক্ত নোড দিয়ে সংযুক্ত করলেই তা মেশ টপোলজিতে রূপান্তরিত হবে।  মেশ টপোলজি ব্যবহারের সুবিধা  উপাত্ত স্থানান্তর অপেক্ষাকৃত দ্রুতগতিতে হয়।  কোনো কম্পিউটার বা সংযোগ লাইন নষ্ট হয়ে গেলে তেমন কোনো অসুবিধা হয় না।  অর্থাৎ সহজেই নেটওয়ার্কে খুব বড় ধরনের সমস্যা সৃষ্টি হয় না  এতে ডেটা কমিউনিকেশনে অনেক বেশি নিশ্চয়তা থাকে।   মেশ টপোলজি ব্যবহারের অসুবিধা  নেটওয়ার্কে অতিরিক্ত নোড স্থাপন করতে হয় বিধায় এতে খরচ বেড়ে যায়।  বেশি তারের প্রয়োজন হয় আরও দেখুন  নেটওয়ার্ক টপোলজি  বাস টপোলজি  স্টার টপোলজি   ট্রি টপোলজি   হাইব্রিড টপোলজি  রিং টপোলজি  বিষয়শ্রেণী:প্রযুক্তি বিষয়শ্রেণী:নেটওয়ার্ক টপোলজি
নাগাল্যান্ড লোকসভা কেন্দ্র হল উত্তর-পূর্ব ভারতের নাগাল্যান্ড রাজ্যের একমাত্র লোকসভা কেন্দ্র ।  লোকসভার সদস্যগণ  নির্বাচন সদস্য দল ১৯৬৭ এস সি জামির নাগাল্যান্ড জাতীয়তাবাদী সংস্থা  ১৯৭১ এ কেভিচুসা ইউনাইটেড ফ্রন্ট অফ নাগাল্যান্ড  ১৯৭৭ রানো এম শায়জা ইউনাইটেড ডেমোক্রেটিক ফ্রন্ট  ১৯৮০ চিংগাং কনইয়াক স্বতন্ত্র  ১৯৮৪ ভারতীয় জাতীয় কংগ্রেস  ১৯৮৯ শিকিহো সেমা ১৯৯১ ইমচালেম্বা নাগাল্যান্ড পিপলস কাউন্সিল  ১৯৯৬ ভারতীয় জাতীয় কংগ্রেস  ১৯৯৮ কে.আসুঙ্গবা সাংতাম ১৯৯৯ ২০০৪ ডাব্লিউ ওয়াংইহু কনইয়াক নাগাল্যান্ড পিপলস ফ্রন্ট  ২০০৯ সিএম চ্যাং ২০১৪ নীফিউ রিও ২০১৮ (উপ-নির্বাচন) তোখোহো ইয়েপথোমী জাতীয়তাবাদী গণতান্ত্রিক প্রগতিশীল পার্টি ২০১৯  আরও দেখুন  লোকসভা কেন্দ্রসমূহের তালিকা  তথ্যসূত্র  বিষয়শ্রেণী:নাগাল্যান্ড বিষয়শ্রেণী:লোকসভা কেন্দ্র বিষয়শ্রেণী:নাগাল্যান্ডের রাজনীতি
গোরেগ্রিস ডট কম হল একটি শক সাইট যেখানে মৃতদেহ, দুর্ঘটনার শিকার, মাদকের ওভারডোজ, আত্মহত্যা, খুন, মৃত্যুদণ্ড, শিরশ্ছেদ, নকল অস্ত্রোপচার, নেক্রোফিলিয়া এবং যুদ্ধাপরাধের সেন্সরবিহীন ছবি এবং ভিডিও রয়েছে।  Dnepropetrovsk পাগলদের দিয়ে হত্যা এবং লুকা ম্যাগনোটা দ্বারা জুন লিন হত্যার মতো ভিডিওগুলিও সাইটে দেখার জন্য অবাধে উপলব্ধ।  গোরেগ্রিশ ইন্টারনেট ফোরামের পিছনে থাকা কর্মীদের এই ধরনের উপাদান অনলাইনে দেখানোর অনুমতি দেওয়ার নৈতিকতাকে ঘিরে বিতর্কের বিষয়ে সাক্ষাৎকার নেওয়া হয়েছে।   ২০১৭ সালে, Inked দ্বারা ওয়েবসাইটটিকে " ৭ টি সবচেয়ে ভয়ঙ্কর এবং ওয়েবে সবচেয়ে খারাপ সাইটগুলির মধ্যে একটি" ঘোষণা করা হয়েছিল।   Bundestag- এর আদেশে জার্মানিতে Goregrish.com-কে Google.de সার্চ ফলাফল থেকে সড়িয়ে ফেলা হয়েছিলো।    ইতিহাস ও প্রতিষ্ঠা  গোরেগ্রিস ডট কম কবে প্রতিষ্ঠিত হয়েছিল বা এর প্রতিষ্ঠাতার পরিচয় নিয়ে তেমন কোনো নির্ভরযোগ্য তথ্য নেই। তবে এটি ইন্টারনেটের ডার্ক ও ভয়ঙ্কর কন্টেন্ট শেয়ারিংয়ের একটি অংশ হিসেবে জনপ্রিয়তা লাভ করেছে। এটি এক ধরনের অনলাইন কমিউনিটি প্ল্যাটফর্ম, যেখানে ব্যবহারকারীরা বিভিন্ন গ্রাফিক বিষয়বস্তু শেয়ার করতে পারেন।   বিষয়বস্তু  ওয়েবসাইটটি মূলত নিম্নলিখিত বিষয়গুলো নিয়ে কাজ করে।  দুর্ঘটনা  গাড়ি দুর্ঘটনা, শিল্প দুর্ঘটনা, বা যে কোনো দুর্ঘটনাজনিত মৃত্যু বা আঘাতের ছবি এবং ভিডিও।    যুদ্ধ ও সন্ত্রাসবাদ  যুদ্ধের ময়দানে সংঘটিত সহিংসতা, হামলা, এবং এর শিকারদের ভিডিও।    আত্মহত্যা ও হত্যাকাণ্ড  আত্মহত্যা বা হত্যাকাণ্ডের স্থিরচিত্র এবং ভিডিও।    অ্যানাটমি ও পোস্টমর্টেম  শারীরিক কাটা-ছেঁড়ার ছবি ও পোস্টমর্টেম সংক্রান্ত ভিডিও।    প্রকৃতি ও বন্যপ্রাণীর হিংস্রতা  প্রাণী দ্বারা সংঘটিত আঘাত বা মৃত্যু সংক্রান্ত গ্রাফিক চিত্র।     ব্যবহারকারীদের অংশগ্রহণ  গোরেগ্রিস ডট কম-এ ব্যবহারকারীরা বিভিন্ন বিষয়বস্তু আপলোড করতে পারেন এবং অন্যদের আপলোড করা বিষয়বস্তুতে মন্তব্য করতে পারেন। এর ব্যবহারকারীরা প্রায়ই অনলাইনে কমিউনিটির মতো কাজ করে, যেখানে এই ভয়ঙ্কর দৃশ্যগুলোর বিষয়ে আলোচনা হয়। তবে এটি কেবল বিনোদনের জন্য নয়; অনেক সময় সাংবাদিকতার এক ধরনের অপরিচিত রূপ হিসেবেও কাজ করে।     বিতর্ক  গোরেগ্রিস ডট কম তার বিষয়বস্তু এবং এর প্রভাবের কারণে দীর্ঘদিন ধরে বিতর্কিত। নিচে এর কয়েকটি বিতর্কিত দিক উল্লেখ করা হলো:    নৈতিকতা এবং সংবেদনশীলতা  অনেকের মতে, এই ধরনের বিষয়বস্তু প্রদর্শন নৈতিকতার পরিপন্থী এবং মানুষের মানসিক স্বাস্থ্যের উপর নেতিবাচক প্রভাব ফেলতে পারে।    আইনগত চ্যালেঞ্জ  বিভিন্ন দেশে এ ধরনের বিষয়বস্তু শেয়ারিং বা প্রদর্শন আইনত নিষিদ্ধ। কিছু জায়গায় এটি নিষিদ্ধ করা হয়েছে।    ট্রিগারিং কন্টেন্ট  এটি মানসিক ট্রমা বা সংবেদনশীল ব্যবহারকারীদের জন্য সমস্যার কারণ হতে পারে।     আইনগত ও প্রযুক্তিগত সীমাবদ্ধতা  গোরেগ্রিস ডট কম প্রায়ই বিভিন্ন দেশের সাইবার ল অপরিপন্থী বলে বিবেচিত হয়। এ কারণে এটি অনেক দেশে ব্লক করা হয়েছে। তবে VPN এবং অনান্য পদ্ধতির মাধ্যমে অনেক ব্যবহারকারী এই ওয়েবসাইটে প্রবেশ করেন।     সমালোচনা ও প্রতিক্রিয়া  গোরেগ্রিস ডট কম-কে অনেকেই বলপ্রয়োগ, সহিংসতা এবং মৃত্যু নিয়ে অপব্যবহারকারী একটি প্ল্যাটফর্ম বলে মনে করেন। বিশেষজ্ঞদের মতে, এটি কেবল মানুষের কৌতূহল নয়, বরং নির্দিষ্ট মানসিক ব্যাধিগুলোকেও উসকে দিতে পারে।     সতর্কতা  গোরেগ্রিস ডট কম একটি গ্রাফিক এবং মানসিকভাবে কষ্টকর বিষয়বস্তু প্রদর্শনকারী ওয়েবসাইট। এর বিষয়বস্তু প্রাপ্তবয়স্কদের জন্য তৈরি, এবং শিশু বা সংবেদনশীল ব্যক্তিদের জন্য একেবারেই অনুপযুক্ত।     তথ্যসূত্র   বিষয়শ্রেণী:শক সাইট বিষয়শ্রেণী:অনলাইনে অশ্লীলতা বিতর্ক বিষয়শ্রেণী:২০১০-এ প্রতিষ্ঠিত ইন্টারনেট সম্পত্তি